  Виталий Пронин Коронавирусэн сэрен ЕГЭ сётон дыр, азьло аръёсын ӵошатыса, туэ берлолыгес кельтэмын. ЕГЭ сётыны валтӥсь дыр: 3-тӥ июль — география, литература, информатика; 6-тӥ, 7-тӥ июль — ӟуч кыл; 10-тӥ июль — математика (профиль люкетэз, базовой люкетсэ туэ уг сёто); 13-тӥ июль — физика, история; 16-тӥ июль — обществознание, химия; 20-тӥ июль — биология, кунсьӧр кыл (гожтон люкетэз); 22-тӥ, 23-тӥ июль — кунсьӧр кыл (устно). Резерв нуналъёс: 24-тӥ но 25-тӥ июль. ЕГЭ сётыны ватсаса сётӥськись дыр: 3-тӥ август — география, литература, информатика, биология, история, кунсьӧр кыл (гожтон люкетэз); 5-тӥ август — ӟуч кыл; 7-тӥ август — обществознание, химия, физика, математика (профиль), кунсьӧр кыл (гожтон люкетэз); 8-тӥ август — вань предметъёсъя резерв нунал. Мар вылез? ЕГЭ сётозы соос гинэ, кин вузэ пырыны малпа. Аттестатъёс сётозы 11-тӥ классэз вань йылпумъясьёслы, ЕГЭ ӧз гожтэ ке но. Азьло аръёсысь выпускникъёс ЕГЭ гожтозы 3-тӥ–8-тӥ августэ, ватсаса сётӥськись дыре. Теги: дышетон Школа  